Drafn nominerte Andersen til Egebergs ærespris, men komiteen syntes at idrettene han hadde utmerket seg i var for ensartede til at han kunne tildeles prisen. Etter sine aktive år som lagspiller i fotball, bandy og ishockey, begynte «Bror» Andersen med tennis, og sikret seg en rekke norgesmesterskap i veteran-klassen. Det siste norgesmesterskapet i tennis tok han så sent som i 1998, tre år før han døde.